અય્યરના નિવેદનની ટીકા કરતા ભાજપે તેમની પાસે માફીની માંગણી કરી છે. ભાજપના નેતા સંદીપ પાત્રાએ કહ્યું કે, અય્યરના નિવેદનથી ષડયંત્રની ગંધ આવે છે. એક પૂર્વ મંત્રી પાકિસ્તાનમાં જઈને આવું કઈ રીતે કહી શકે. આ ગંભીર મામલો છે. તેમણે માફી માંગવી જોઈએ. સોનિયા ગાંધીએ તેમને બરતરફ કરવા જોઈએ. દરમિયાન કોંગ્રેસે તેમના આ નિવેદનથી પોતાને અલગ કરી દીધેલ છે અને જણાવ્યું હતું કે આ નિવેદન તેમનું અંગત નિવેદન છે.